CELEX: C2006/086/22
Language: da
Date: 2006-04-08 00:00:00
Title: Sag C-51/06: Anmodning om præjudiciel afgørelse forelagt ved kendelse afsagt den  13. januar 2006  af Tribunale di Livorno i sagen Alberto Bianchi mod De Robert Calzature

8.4.2006   
            
            
               DA
            
            
               Den Europæiske Unions Tidende
            
            
               C 86/13
            
         Anmodning om præjudiciel afgørelse forelagt ved kendelse afsagt den 13. januar 2006 af Tribunale di Livorno i sagen Alberto Bianchi mod De Robert Calzature
   (Sag C-51/06)
   (2006/C 86/22)
   Processprog: italiensk
   Ved kendelse afsagt den 13. januar 2006, indgået til Domstolens Justitskontor den 1. februar 2006, har Tribunale di Livorno i sagen Alberto Bianchi mod De Robert Calzature forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Kan artikel 19 i Rådets direktiv 653/86 af 18. december 1986 (1) — om samordning af medlemsstaternes lovgivning om selvstændige handelsagenter — i lyset af indholdet af direktivets artikel 17 fortolkes således, at den nationale lovgivning til gennemførelse tillader, at den agenten skyldige godtgørelse opgøres ifølge en kollektiv aftale (bindende for aftalens parter), som bortser fra forudsætningerne ifølge de to tankestreger i litra a) i stk. 2 i artikel 17, men opgøres ifølge de kriterier, der kan udledes, ikke af direktivet, men af kriterierne ifølge den nævnte kollektive aftale med den virkning, at godtgørelsen i adskillige tilfælde kommer til udbetaling med et klart lavere beløb end det, som er maksimum ifølge direktivet?
            
         
               2)
            
            
               Bør beregningen af godtgørelsen ske analytisk via en vurdering af de sidste provisioner, som agenten formodentlig ville have kunnet oppebære i årene efter retsforholdets ophør via de af ham tilførte nye kunder eller den mærkbare udvikling, han har udvirket i forretningerne, under anvendelse af billighedskriteriet alene med henblik på berigtigelse af beløbet, eller kan der tillades andre beregningsmetoder, herunder mere syntetiske, som i højere grad lægger billighedskriteriet til grund?
            
         
      (1)  EFT L 382 af 31.12.1986, s. 17.